Псыр фIыгъуэ мылъытэщ
Иужьрей лъэхъэнэм ЩIы Хъурейм и щIыпIэ куэдым хуабжьу щытопсэлъыхь дыкъэзыухъуреихь дунейр хъумэн, абы хуэсакъын зэрыхуейм. Абы теухуауэ махуэшхуэ зыбжанэ ягъэуващ. ООН-м и Ассамблее нэхъыщхьэм 1993 гъэм мазаем и 22-м щекIуэкIа и зэхыхьэм гъатхэпэм и 22-р Псым и дунейпсо махуэу щыхагъэунэхукIащ.
Псыр псэхэлъхьэжу зэрыщытым дэтхэнэ зыри дыщыгъуазэщ. АрщхьэкIэ, а къэщIыгъэ телъыджэм хуэфащэ гулъы-тэ хуэтщIыфу пIэрэ? Дэ языныкъуэхэм деж дегупсысыххэркъым а ткIуаткIуэ телъыджэм ди гъащIэм щиIыгъ увыпIэр зыхуэдизым. Ди планетэр абы щымыщIэу къытщыхъуми, абы щыщу узэ- фэ хъунур щIыналъэ куэдым щымащIэщ, цIыху меларди 2,5-м щIигъум зэрызагъэкъабзэ псыр дагъуэншэкъым. Ди планетэм гъащIэр щызэтезыIыгъэ а ткIуаткIуэ гъуэзэджэр ирикъуу къызыIэрыхьэхэри дегупсысыпхъэщ ар зэгъэзэхуауэ къэдгъэсэбэпын зэрыхуейм.
АтIэ сыт мы махуэр зыхуэгъэзар? ЩIыуэпсым ехьэлIа адрейхэми хуэдэу, зэгъэщIылIар мы IэнатIэм щыщыIэ къалэн ткIийхэр зэфIэгъэкIын зэрыхуейм жылагъуэм гу лъегъэтэнырщ. Мыбдеж зыщиплъэфыхьрэ зэман дэбгъэкIмэ, дунейпсо цIыхубэр гузэвэгъуэшхуэ хэ- хуэнкIэ хъунущ. Ауэ щыхъукIи, щIыуэп-сыр хъумэныр, егъэфIэкIуэныр къэрал псо-ми я унафэщIхэм, абыхэм щыпсэу цIыхухэм я зэхуэдэ къалэнщ. Аращ зыхуэгъэзар Псым и махуэу нобэ дгъэлъапIэ-ри.
КЪУМАХУЭ Аслъэн.
